गौरतलब है कि कारोबारी सप्ताह के अंतिम दिन शुक्रवार को सेंसेक्स में हल्की मजबूती रही। इस दौरान सेंसेक्स 10.09 अंकों या 0.03 फीसदी की बढ़त के साथ 33,157.22 पर बंद हुआ। बीते सप्ताह सेंसेक्स के 30 में से 22 शेयरों में तेजी और आठ में गिरावट रही। भारतीय स्टेट बैंक (एसबीआई) में सर्वाधिक मजबूती, जबकि ल्यूपिन में सर्वाधिक गिरावट रही। सरकार ने 24 अक्टूबर को डूबे कर्ज के बोझ से दबे सार्वजनिक क्षेत्र के बैंकों में पूंजी डालने के लिए योजना का ऐलान किया। सरकार ने अगले दो सालों में बैंकों में 2.11 लाख करोड़ रुपए की अतिरिक्त पूंजी डालने का फैसला किया है। इसके लिए 1.35 लाख करोड़ रुपए बांड और शेष 76,000 करोड़ रुपए केंद्रीय बजट से दिए जाएंगे।